Λούκα Μόντριτς

Ο **Λούκα Μόντριτς** (*Luka Modrić*, γεννήθηκε 9 Σεπτεμβρίου 1985) είναι Κροάτης  ποδοσφαιριστής, ο οποίος αγωνίζεται ως μέσος στη Μίλαν και είναι αρχηγός και κάτοχος του ρεκόρ διεθνών συμμετοχών της εθνικής ομάδας της Κροατίας.  Αγωνίζεται με ευχέρεια σε όλες τις θέσεις του κέντρου και θεωρείται ως ένας από τους καλύτερους μέσους της γενιάς του και από ορισμένους ως ο καλύτερος Κροάτης ποδοσφαιριστής όλων των εποχών.

## Βιογραφία

Γεννημένος στο Ζαντάρ και μεγαλωμένος στο απομακρυσμένο αγροτικό φυλάκιο του Μόντριτσι, ένα μικροσκοπικό χωριουδάκι στις πλαγιές των βουνών στη βόρεια Δαλματία, η εφηβεία του ήταν εφιάλτης. Η περιοχή της πατρίδας του ήταν ένα από τα επίκεντρα του πολέμου που ξεκλήρισε την οικογένειά του. Το 2002, σε ηλικία 16 ετών, υπέγραψε στην Ντιναμό Ζάγκρεμπ μετά την πολλά υποσχόμενη εμφάνισή του στην τοπική ποδοσφαιρική ομάδα της πόλης του. Συνέχισε την καριέρα του στην Ζάγκρεμπ προτού μετακομίσει στην Ζρίνσκι Μόσταρ και στην Ίντερ Ζάπρεσιτς. Έκανε το ντεμπούτο του στην Ντιναμό το 2005 και κέρδισε τρεις συνεχόμενους τίτλους του πρωταθλήματος και τρία Κύπελλα στην Κροατία, ενώ το 2007 κέρδισε τον τίτλο του "Παίκτη της Χρονιάς". Το 2008 πήγε στην Τότεναμ, η οποία κατάφερε να συμετάσχει στο ΟΥΕΦΑ Τσάμπιονς Λιγκ μετά από σχεδόν 50 χρόνια, φτάνοντας μάλιστα στα προημιτελικά της διοργάνωσης 2010-11.

Από την αγωνιστική περίοδο 2011-12, ο Μόντριτς εντάχθηκε στην Ρεάλ Μαδρίτης, έχοντας υπογράψει συμβόλαιο 30 εκατομμυρίων λιρών. Η πρώτη του χρονιά δεν ήταν καθόλου ικανοποιητική και η κριτική υπήρξε έντονη. Τα πράγματα άλλαξαν την επόμενη χρονιά και θεωρήθηκε παίκτης κλειδί και η ομάδα κατέκτησε το δέκατο τίτλο της. Μόλις ο Ζινεντίν Ζιντάν ανέλαβε καθήκοντα προπονητή στην Ρεάλ, ο Μόντριτς κατέκτησε τρεις συνεχόμενους τίτλους στο Τσάμπιονς Λιγκ από το 2016 μέχρι το 2018. Κέρδισε το βραβείο "Καλύτερου Μέσου" στο ισπανικό πρωτάθλημα το 2016 και το βραβείο "Καλύτερου Μέσου" από την UEFA το 2017. Είναι γνωστός για την τεχνική κατάρτιση, τον έλεγχο της μπάλας, τις πάσες του και την τοποθέτηση του. Είναι δημιουργικός παίκτης με καλή όραση και ικανότητα να αλλάζει ολόκληρο το παιχνίδι. Ευέλικτος, ολοκληρωμένος μέσος, τεχνικά εξαιρετικός και επίσης αποτελεσματικός αμυντικά, ήταν ο βασικός παίκτης στην τελευταία ένδοξη εποχή, όσον αφορά την ισορροπία του παιχνιδιού. Μπόρεσε επίσης να λύσει προβλήματα ο ίδιος, ακόμη και στο τέλος της καριέρας του, όπως αποδείχθηκε από τις λαμπρές εμφανίσεις του στο Τσάμπιονς Λιγκ του 2022 Με  τη Ρεάλ κατέκτησε έξι τίτλους Τσάμπιονς Λιγκ, ισοφαρίζοντας το ρεκόρ του Φρανσίσκο Χέντο.

Ο Μόντριτς έκανε την πρώτη του εμφάνιση με την εθνική ομάδα της Κροατίας ενάντια στην Αργεντινή τον Μάρτιο του 2006 και σκόραρε το πρώτο του γκολ σε διεθνή διοργάνωση, σε έναν φιλικό αγώνα απέναντι στην Ιταλία. Αυτή θεωρείται η καλύτερη γενιά της εθνικής ομάδας ποδοσφαίρου της Κροατίας και από τότε ο Μόντριτς συμμετέχει σε κάθε διεθνή διοργάνωση στην οποία προκρίνεται η Κροατία, συμπεριλαμβανομένων των Ευρωπαϊκών Πρωταθλημάτων 2008, 2012, 2016, 2021 και 2024 αλλά και των Παγκοσμίων Κυπέλλων του 2006, 2014, 2018 και 2022. Στο Ευρωπαϊκό Πρωτάθλημα Ποδοσφαίρου 2008, εξελέγη στην καλύτερη ομάδα της διοργάνωσης και έγινε ο δεύτερος Κροάτης που έχει λάβει αυτή τη τιμή. Το 2015 έγινε ο πρώτος Κροάτης ποδοσφαιριστής που συμπεριλήφθηκε στο FIFA World XI, στο οποίο συμπεριλήφθηκε ξανά το 2016 και το 2017 καθώς και στην Ομάδα της Χρονιάς το 2016 και το 2017. 

Οδήγησε την εθνική ομάδα της Κροατίας στον τελικό του Παγκοσμίου Κυπέλλου του 2018, όπου η χώρα κατέκτησε την δεύτερη θέση και ο ίδιος έλαβε την Χρυσή Μπάλα του καλύτερου παίκτη. Έχει λάβει εννέα φορές το βραβείο του Κροάτη Ποδοσφαιριστή της Χρονιάς, περισσότερες από οποιοδήποτε άλλο.

## Στατιστική
### Σε συλλόγους

1 Συμπεριλαμβάνει τους αγώνες του Λιγκ Καπ Αγγλίας

2 Συμπεριλαμβάνει τους αγώνες του Τσάμπιονς Λιγκ και του Γιουρόπα Λιγκ

### Εθνική Κροατίας

*Τελευταία ενημέρωση 26 Μαρτίου 2025*

## Τίτλοι

**Ντιναμό Ζάγκρεμπ**
* Πρωτάθλημα Κροατίας (3) : 2005-06, 2006-07, 2007-08
* Κύπελλο Κροατίας (2) : 2006-07, 2007-08
* Σούπερ Καπ Κροατίας: 2006
**Ρεάλ Μαδρίτης**
* ΟΥΕΦΑ Τσάμπιονς Λιγκ (6) : 2014, 2016, 2017, 2018, 2022, 2024
* ΟΥΕΦΑ Σούπερ Καπ (3) : 2014, 2016, 2017
* Παγκόσμιο Κύπελλο Συλλόγων (4) : 2014, 2016, 2017, 2018
* Λα Λίγκα (4): 2017, 2020, 2022, 2024
* Κύπελλο Ισπανίας (2) : 2014, 2023
* Σούπερ Καπ Ισπανίας (4) : 2012, 2017, 2020, 2023

**Εθνική Κροατίας**
* Παγκόσμιο Κύπελλο της FIFA (2η θέση) : 2018

## Ατομικές διακρίσεις

* Χρυσή Μπάλα : 2018 
* Καλύτερος Παίκτης FIFA : 2018 
* Βραβείο Παίκτη της Χρονιάς της UEFA : 2017–18 
* UEFA Ευρωπαϊκού Πρωταθλήματος ομάδα της διοργάνωσης : 2008
* Τσάμπιονς Λιγκ ομάδα της χρονιάς (4) : 2013–14, 2015–16, 2016–17,  2017–18 
* Ο καλύτερος μέσος του ισπανικού πρωταθλήματος (2) : 2013–14,  2015–16 
* FIFA FIFPro World 11 (5) : 2015, 2016, 2017, 2018, 2019 
* Καλύτερη ομάδα της σεζόν του ισπανικού πρωταθλήματος : 2015–16
* Ασημένια μπάλα του Παγκόσμιου Κυπέλλου Συλλόγων : 2016 
* Καλύτερη Ομάδα της Χρονιάς της UEFA (3) : 2016, 2017, 2018 
* Καλύτερος μέσος UEFA της σεζόν (2) : 2016–17, 2017–18 
* Παγκόσμια ομάδα IFFHS (2) : 2017, 2018  
* Παγκόσμιο Κύπελλο Συλλόγων χρυσή μπάλα : 2017 
* Χρυσή μπάλα του Παγκόσμιου Κυπέλλου : 2018
* Καλύτερη ομάδα Παγκοσμίου Κυπέλλου : 2018
* Ο καλύτερος πλέι μέικερ του κόσμου της IFFHS : 2018
* Αθλητής της Χρονιάς της AIPS : 2018 
* Golden Foot : 2019

## Δείτε επίσης
* Κατάλογος ποδοσφαιριστών ανδρών με 150 ή περισσότερες διεθνείς συμμετοχές
* Κατάλογος ποδοσφαιριστών ανδρών με τις περισσότερες επίσημες εμφανίσεις

## Παραπομπές


## Εξωτερικοί σύνδεσμοι

*
* Σελίδα του παίκτη στην επίσημη ιστοσελίδα της Τότεναμ

Κατηγορία:Κροάτες ποδοσφαιριστές
Κατηγορία:Μέσοι ποδοσφαιριστές
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Αγγλία 
Κατηγορία:Ξένοι ποδοσφαιριστές στην Ισπανία 
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Ζρίνσκι Μόσταρ
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Εθνικής Κροατίας Κ18
Κατηγορία:Ποδοσφαιριστές Εθνικής Κροατίας Κ15
Κατηγορία:Ποδοσφαιριστές ΝΚ Ίντερ Ζάπρεσιτς
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:FIFA Century Club
Κατηγορία:Νικητές του Παίκτη της Χρονιάς της FIFA 
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024